b'\n_START_ARTICLE_\nG\xc5\xa0-18\n_START_SECTION_\nDelovanje in materiali\n_START_PARAGRAPH_\nG\xc5\xa0-18 je pi\xc5\xa1tola IV. generacije, nadomestila pa naj bi neposre\xc4\x8deno pi\xc5\xa1tolo P-96, ki ni zadostila pogojem osebnega oro\xc5\xbeja zadnje generacije. Tako sta kostruktorja dobila nalogo izpopolniti in nadgraditi dizajn in zagotoviti sodobno oro\xc5\xbeje na standardni zahodni naboj 9x19._NEWLINE_Ogrodje pi\xc5\xa1tole je izdelano iz obstojnih polimerov, zaklepi\xc5\xa1\xc4\x8de iz stisnjene plo\xc4\x8devine, cev pa iz jekla najvi\xc5\xa1je kvalitete._NEWLINE_Pi\xc5\xa1tola deluje na principu kratkega trzanja zaklepa z rotacijo cevi, ki potuje okoli vzdol\xc5\xbene osi na dvajsetih bradavicah (razdeljenih v dva venca po deset). Rotacija cevi je omejena na 18\xc2\xba, kar zagotavlja zanesljivo delovanje. Zanesljivo delovanje zagotavlja tudi spro\xc5\xbeilni mehanizem, ki je povzet po preizku\xc5\xa1enem Glocku, enako pa je tudi trojno varovanje. Tudi uporaba\xc2\xa0\xc2\xbbstrikerja\xc2\xab\xc2\xa0je enaka re\xc5\xa1itvi iz avstrijske pi\xc5\xa1tole. Edina izbolj\xc5\xa1ava je indikator naboja v cevi, ki je podoben tistemu iz pi\xc5\xa1tole Walther P99. Na zadnjem delu zaklepi\xc5\xa1\xc4\x8da pri vstavljenem naboju namre\xc4\x8d iz zaklepa pogleda indikator v obliki pal\xc4\x8dke, na isto mesto pa je name\xc5\xa1\xc4\x8den tudi zadnji dvoto\xc4\x8dkovni merek, ki je, enako kot prednji, nenastavljiv. Zaklepi\xc5\xa1\xc4\x8de je na zgornji strani, pri odprtini za izmet tulcev, odprto, kar ne predstavlja ravno najbolj\xc5\xa1e re\xc5\xa1itve za slu\xc5\xbebeno oro\xc5\xbeje, saj lahko na takem mestu v pi\xc5\xa1tolo pride umazanija, ki lahko povzro\xc4\x8di zastoje._NEWLINE_Zanimiva je re\xc5\xa1itev nabojnika, ki ni standardno zo\xc5\xbean na vrhu, kar omogo\xc4\x8da vstavljanje dodatnega naboja in zagotavlja veliko kapaciteto, ki je kar 18+1.\n_START_SECTION_\nUporabniki\n_START_PARAGRAPH_\nPi\xc5\xa1tolo je v omejenih koli\xc4\x8dinah kupilo rusko ministrstvo za notranje zadeve, na voljo pa je tudi za izvoz, vendar zaenkrat po njej ni velikega povpra\xc5\xa1evanja kljub dejstvu, da je to ena najla\xc5\xbejih slu\xc5\xbebenih pi\xc5\xa1tol na tr\xc5\xbei\xc5\xa1\xc4\x8du. Tudi zanesljivo delovanje zaenkrat ni prepri\xc4\x8dalo tujih kupcev.'